Staatsrede: Ramaphosa se planne beïndruk partye nié | Maroela Media
Pres. Cyril Ramaphosa se staatsrede was niks anders nie as 'n herbevestiging van wat reeds in die Grondwet staan nie en was sonder enige opwindende planne, het Mmusi Maimane, DA-leier, ná afloop van Donderdagaand se staatsrede gesê.
"Hy het uitsprake gemaak oor 'n droom terwyl Suid-Afrikaners in 'n nagmerrie lewe … 'n volledige wenslys van dinge wat hy voorheen gesê het met meer retoriek en geen begronding nie," het Maimane gesê.
Maimane het gesê hy voel dat die president met geen nuwe of opwindende planne vorendag gekom het nie. "Talle Suid-Afrikaners by die huis vanaand het geen onmiddellike plan vir hul toekoms gesien nie," het hy gesê.
Dr. Pieter Groenewald, VF Plus-leier, het Ramaphosa se toespraak as 'n "antiklimaks" bestempel. "Daar is eerder gefokus op die verlede om [dit] as kapstok te gebruik vir die mislukkings van die ANC-regering waarvoor die president geen klinkklare oplossing op die tafel geplaas het nie. Geen duidelikheid is gegee oor wat gedoen gaan word om Suid-Afrika ekonomies te red nie," het Groenewald gesê.
Julius Malema, EFF-leier, het op sy beurt sy misnoeë oor Ramaphosa se toespraak te kenne gegee. Malema glo dat die president die Nasionale Ontwikkelingsplan (NOP) asook sy toewyding tot die onteiening van grond laat vaar het.
"Die president het niks oor grond gesê nie. Wat die president gesê het gaan gebeur, is wat klaar besig is om te gebeur en dit het nog nie grond aan ons mense opgelewer nie. Die ANC het die agenda van grondonteiening laat vaar omdat hulle swart mense as dom afmaak," het Malema gesê.
"Hulle het dit tydens die verkiesing gebruik; die verkiesing is nou verby. In plaas daarvan om grond sonder vergoeding te onteien, dagdroom die president. Die dae van droom is verby, hy moet wakker word. Die man wou die afgelope 30 jaar al president wees en weet nog steeds nie wat hy vir Suid-Afrika wil doen nie," het Malema gesê.
Die VF Plus glo egter dat planne rondom die onteiening van grond wel sal voortgaan. "Enige plan wat wel op die tafel geplaas word gaan van min of geen waarde wees solank die wolk van onteiening van vergoeding oor die ekonomie hang. Al wat seker is hieroor, is dat dit voortgaan en die VF Plus keur dit ten sterkste af," het Groenewald gesê.
Patricia de Lille, Good-leier, is wel opgewonde oor die president se plan om 'n superstad in Suid-Afrika te laat verrys.
De Lille is ná vanjaar se verkiesing as minister van openbare werke aangestel en het gesê dat sy reeds oor 'n nuwe stad gedroom het toe sy destyds burgemeester van Kaapstad was.
"Ek is baie opgewonde daaroor … ons het nie geïntegreerde stede nie. Met die bou van 'n nuwe stad kan jy die ruimtelike beplanning van apartheid regstel en geregtigheid laat seëvier. Die president benadruk vennootskappe … die regering kan dit nie alleen doen nie."
Lees ook: Cyril se superstad en droom van 2 miljoen werksgeleenthede.
Staatsrede: Ramaphosa praat oor ekonomie, Eskom, die Reserwebank en grond.
Drie dood in botsing
Tembisa-hospitaal erken oorbevolking
Sommer n nuwe stad bou….seeker strooi hutte ja….dit is dalk doenbaar…wat n nar!
My probleem is dat hy/die staat wil als self doen en los niks, of bykans niks vir die privaat sektor om te doen nie, ek glo die staat het net nie die kapasiteit en die kundigheid nie en dit is net té ambisieus. Ek was na 'n uur al moeg van die een plan na die ander wat hy inryg. So die sosialistiese ingestelheid is nog maar steeds daar, niks het verander nie. Cyril se superstad gaan seker herrys, daar waar Akkerland plaas in Limpopo is, daar waar die plan vir 'n kolossale steenkoolmyn dalk nog nie laat vaar is… Lees meer »
Droom van werk… gelykheid vir almal… NUWE STAD?????????
Dar is nie eens krag in die stede wat nou daar is!!??
Patricia droom saam???
Dis waar dat ons nog 'n stad…stede… nodig het vir die biljoene wat instroom…
Maar noem dit liefs 'n ghost town…
Geen krag.. geen water….
Hoe kan enige een 'n nuwe stad bou as die oues nie eens onderhou word??!!
Wat 'n grap!!
Nog n superstad???kyk hoe ons bestaande groot stede lyk…vol vulnis,stank en sleg onderhou…..en wat van die verkeersknope,? Desentraliseer en opgradeer die bestaande dorpe pleks om nog weer miljoene na n superstad te lok…..
Miskien moes hy die "I have a dream" gesing het en dan moes die gehoor besluit het of hy genoeg "talent" het om daarmee voort te gaan, of na die volgende rondte deur te dring!!!